RESOLUCIÓN do 5 de xaneiro de 1999, da Delegación Provincial da Coruña, pola que se dispón a inscrición no rexistro e a publicación, no Diario Oficial de Galicia, do convenio colectivo para as empresas auxiliares de Astano, S.A.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 23/02/1999

Visto o expediente do convenio colectivo para as empresas auxiliares de Astano, S.A., que tivo entrada nesta delegación provincial o día 23-12-1998, subscrito en representación da parte económica por Montajes Cabral, S.L., Dacrio, S.A. e Intasa e, da parte social polos delegados de persoal e comités de empresa o día 23-12-1998, de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo, e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia en materia de traballo, esta delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo existente nesta delegación provincial, e notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación (SMAC).
Terceiro.-Dispoñe-la súa publicación no Diario Oficial de Galicia.
A Coruña, 5 de xaneiro de 1999.
P.S. (Decreto 227/1998, do 10 de xullo)
María Silva Costoya
Delegada provincial da Coruña
Convenio colectivo empresas auxiliares
de Astano, S.A.
Anos 1998 e 1999
Capítulo I
Disposicións xerais
Artigo 1º.-Obxecto do convenio.
O presente convenio colectivo ten por obxecto regula-las relacións económicas e sociais entre as empresas Indasa, Montajes Cabral, S.L. e Dacrio, S.A., e os seus traballadores.
Artigo 2º.-Carácter do convenio.
Declárase expresamente que as condicións pactadas son máis beneficiosas que as mínimas legais que ó traballador lle corresponden.
Artigo 3º.-Ámbito territorial.
O presente convenio colectivo será de aplicación ás empresas Indasa, Montajes Cabral, S.L. e Dacrio, S.A., a actividade principal das cales se realiza no recinto da factoría de Astano, S.A. de Perlío-Fene.
Artigo 4º.-Ámbito persoal.
Este convenio será de aplicación á totalidade dos traballadores das empresas relacionadas no ámbito territorial.
Artigo 5º.-Vixencia. Denuncia e prórroga.
O presente convenio colectivo entrará en vigor o día da súa publicación no BOP e manteraa ata o 31 de decembro de 1999.
Non obstante, os seus aspectos salariais retrotraerán os seus efectos ó 1 de xaneiro de 1998.
Con dous meses de antelación ó remate da súa vixencia, calquera das partes poderá denuncia-lo convenio colectivo notificándollo á outra parte e á delegación provincial da Consellería de Xustiza, Interior e Relacións Laborais; as partes comprometeranse a constituí-la comisión negociadora no prazo máximo dun mes.
No suposto de non mediar denuncia dentro do prazo indicvado, este convenio colectivo prorrogarase de ano en ano tacitamente.
Artigo 6º.-Compensación e absorción-garantía ad personam.
As melloras económicas que no futuro calquera disposición obrigatoria puidese establecer absorberanse ou compensaranse globalmente.
Así mesmo, respectaranse, a título individual, as percepcións de calquera clase que sexan máis beneficiosas cás establecidas no presente convenio.
Así, para aqueles traballadores que ata o ano 1998 tiñan reguladas as súas relacións laborais polo convenio colectivo de empresas auxiliares de Astano, S.A., respectaranse na súa totalidade os dereitos adquiridos derivados da reconversión naval, entre eles o plus adicional establecido no convenio colectivo de 1996, que está suxeito ós incrementos salariais do actual e futuros convenios, que compensa o prexuízo económico que supón para estes traballadores a adopción do sistema de complementos salariais, no convenio colectivo do 96 xa mencionado.
Capítulo II
Xornada de traballo
Artigo 7º.-Xornada de traballo.
A xornada de traballo será en cómputo anual do mesmo número de horas cás que se pactan no convenio colectivo de Astano.
A distribución horaria e semanal da xornada de traballo será a mesma que realice a empresa Astano.
Durante a xornada haberá un descanso de 15 minutos de duración bocadillo, que será computado como tempo efectivo de traballo.
Para aqueles traballos en que se necesite a continuidade destes a base de xornada de quenda, esta será de 37,5 horas semanais, quedando a expensas do cómputo de horas do convenio colectivo de Astano.
A dita xornada de quenda terá un descanso de 15 minutos de duración, sendo considerado o dito descanso como tempo efectivo de traballo.
Esta xornada de traballo será de aplicación sempre que os traballos se realicen dentro do recinto de Astano. Cando os traballos se realicen noutras empresas
poderá ser de aplicación a xornada de traballo que estas empresas teñan regularizada, manténdose sempre a garantía de cómputo de horas anuais.
Artigo 8º.-Vacacións e pontes.
Segundo o artigo de xornada, os días pontes serán os mesmos que desfruten os traballadores de Astano.
No cómputo de haberes dos días ponte entrarán os seguintes conceptos: salario base, plus de asistencia, plus de carencia de incentivo, plus de condicións ambientais en media semanal e antigüidade.
Os días de vacacións serán retribuídos conforme a media obtida polo traballador, salarios, primas, antigüidade, plus de condicións ambientais, nos tres últimos meses traballados con anterioridade á data do seu inicio.
As vacacións terán que ser sempre desfrutadas e nunca compensadas en metálico.
-Restablecemento da xornada regulamentaria.
Deberá terse en conta que todo o anterior se base en que a producción durante a xornada haberá de ser equivalente á de mañá e tarde anterior.
Ben entendido que as empresas reservan para sí o dereito a restablece-la xornada regulamentaria non continuada, en calquera momento en caso de que Astano a modificase.
Artigo 9º.-Licencias retribuídas.
O traballador, avisando coa suficiente antelación, poderá faltar ó traballo con dereito a percibi-lo seu salario base, antigüidade e plus de carencia de incentivos, polas seguintes causas:
a) 15 días naturais en caso de matrimonio do traballador, non sendo a dita licencia computable dentro do período de vacacións.
b) 3 días en caso de nacemento de fillos, enfermidade grave ou falecemento de pais, cónxuxe, fillos e irmáns.
c) 2 días naturais en caso de enfermidade grave ou falecemento de parentes ata o 2º grao de consanguinidade ou afinidade.
Cando, por tales motivos, o traballador necesite facer un desprazamento para o efecto, o prazo será de 2 días máis.
d) Polo tempo indispensable para o cumprimento dun deber inescusable de carácter público e persoal.
e) 1 día por traslado de domicilio habitual.
Cando conste unha xornada legal ou convencional un período determinado, observarase o que esta determine en canto á duración da ausencia e a súa compensación.
Cando o cumprimento do deber antes referido supoña a imposibilidade da prestación do traballo debido, en máis do 20% das horas laborables nun período de tres meses, poderá a empresa pasa-lo traballador afectado á situación de excedencia regulada no número 1º do artigo 46 do Estatuto dos traballadores.
Capítulo III
Ordenación económica
Artigo 10º.-Estructura salarial.
A remuneración do persoal afectado polo presente convenio colectivo estará constituída polos seguintes conceptos:
a) Salario base.
b) Complementos do salario.
Artigo 11º.-Incremento e revisión salarial.
Os incrementos sobre salarios e demais conceptos retributivos correspondentes ós anos 1998 e 1999 serán dun 3% para cada un dos anos de vixencia do convenio.
Os atrasos resultantes da aplicación do convenio colectivo aboaranse nos dous meses seguintes ó seu asinamento.
Artigo 12º.-Salario base.
Os salarios base establecidos por cada categoría profesional son os que se recollen na táboa salarial.
Artigo 13º.-Complemento do salario.
-Plus de antigüidade.
-Plus de carencia de incentivos.
-Plus de asistencia.
-Plus de condicións ambientais.
-Plus de xefe de equipo.
-Plus de quenda.
-Horas extraordinarias.
-Pagas extras.
Artigo 14º.-Antigüidade.
Aboarase un plus de antigüidade ó 4% do salario base por trienio.
Mantéñense os quinquenios (5%) e bienios que ata o convenio de 1978 se viñan percibindo e a partir do ano 1979 aplícanse trienios.
Artigo 15º.-Plus de carencia de incentivos.
Aboarase por este concepto o establecido na táboa do presente convenio.
Artigo 16º.-Plus de asistencia.
Aboarase por este concepto o establecido na táboa do presente convenio, que consistirá no aboamento dun plus por día efectivo de traballo.
Perderase o dereito a este plus mensual cando, no transcurso do dito mes, se falte tres días sen xustificar. Por un día de falta sen xustificar descontaranse dous días do dito plus.
Non se considerará falta de puntualidade, para efectos de perda do dito plus, cando a suma dos minutos de atraso no traballo, entre a hora de entrada e/ou saída non exceda de cinco minutos.
Artigo 17º.-Plus de condicións ambientais.
Establécese un plus fixo de condicións ambientais por día de asistencia ó traballo, co valor que se establece nas táboas salariais.
Artigo 18º.-Plus de xefe de equipo.
A compensación que percibirán os traballadores que desempeñen esta función, consistirá no aboamento dos valores establecidos na táboa adxunta durante o exercicio real de tal función. A todos aqueles traballadores, que na data do asinamento do convenio de 1981, viñesen percibíndoo quedaralles consolidado na cantidade de 4.500 pesetas mensuais.
Artigo 19º.-Plus de quenda.
Aboarase por este concepto o establecido nas táboas salariais.
Artigo 20º.-Horas extras.
Ante a grave situación de paro existente e co obxecto de fomentar unha política solidaria que favoreza a creación de emprego, acórdase a supresión das horas extraordinarias habituais, mantendo así o criterio xa establecido en convenios anteriores.
É intención das partes asinantes a posibilidade de realizar novas contratacións, dentro das modalidades de contratación vixentes, en substitución das horas extraordinarias suprimidas.
Respecto ós distintos tipos de horas extraordinarias acórdase o seguinte:
a) Horas extras que veñan esixidas pola necesidade de reparar sinistros ou outros danos extraordinarios e urxentes, así como en caso de risco de perda de materias primas.
b) Valor horas extras: tomarase como base de cálculo o valor da hora ordinaria, que será multiplicada por un coeficiente de maioración en función da clasificación seguinte:
* Horas extraordinarias realizadas en días laborables: coeficiente = 1,60.
* Horas extraordinarias realizadas en noites e festivos: coeficiente = 1,75.
-Realización.
c) Os traballos que se realicen nos diques número 1 e 2 e a entrega de barcos de nova construcción conceptuaranse horas estructurais: mantemento, sempre que non poidan ser substituídas pola utilización das distintas modalidades de contratación prevista legalmente.
d) A dirección das empresas informará mensualmente os delegados de persoal sobre o número de horas extraordinarias realizadas, especificando as causas e a súa distribución, así mesmo, en función desta información e dos criterios sinalados anteriormente. As empresas e os representantes legais dos traballadores determinarán o carácter e natureza das horas extraordinarias, para efecto de cumpri-lo establecido na normativa vixente sobre cotización á Seguridade Social.
Artigo 21º.-Pagas de vencemento superior ó mes.
Serán as pagas extras de verán e Nadal e serán aboadas os días 15 de xullo e 22 de decembro.
As ditas pagas extras consistirán no aboamento de 30 días de salario base e antigüidade.
Para o persoal que non estea percibindo o plus de antigüidade aboaráselle por este concepto o valor dun trienio correspondente á súa categoría para efectos das ditas pagas, proporcional ó tempo traballado.
Artigo 22º.-Período de devengo de haberes.
O pagamento de haberes realizarase o día 8 de cada mes nas empresas Indasa e Dacrio, S.A. En Montajes Cabral, S.L. establécese para iso o día 10 de cada mes.
Artigo 23º.-Axudas de custo de viaxe.
En caso de necesidade de desprazamento, para efectuar traballos fóra da comarca, cada empresa acordará cos seus traballadores as cantidades que se percibirán por este concepto.
Capítulo IV
Dereitos sindicais
Artigo 24º.-Delegados de persoal.
Os delegados de persoal terán os dereitos e garantías sindicais recoñecidos no Estatuto dos traballadores, acordo interconfederal e Lei orgánica de liberdade sindical.
Capítulo V
Disposicións sociais
Artigo 25º.-Economato e enfermería.
Constitúese unha comisión formada polos representantes legais dos traballadores e das direccións das empresas para xestionar perante a dirección de Astano, para que os traballadores afectados polo presente convenio teñan dereito ó economato laboral de Astano.
Garantirase un recoñecemento médico completo de carácter anual, igual có persoal de Astano e nas súas instalacións.
Artigo 26º.-Reserva do posto de traballo.
Os traballadores fixos do cadro de persoal que cesasen temporalmente na empresa por pasar a unha situación de invalidez provisional terán dereito, ó seren declarados de novo aptos para o traballo, a seren reintegrados de novo ó seu posto de traballo, que con carácter normal ocupase na empresa na data na que causasen baixa temporal.
Cumpriría que o traballador o solicitase dentro do mes seguinte á data da súa declaración de apto por resolución firme do organismo competente, quedando a empresa obrigada a proporcionarlle ocupación efectiva no prazo máximo de 15 días seguintes á data en que o traballador formulase a súa petición de reingreso.
Se o traballador non o solicitase dentro do mes seguinte á data da súa declaración de apto pola súa resolución firme, a empresa quedará liberada das súas obrigas a readmitilo.
As empresas entregarán anualmente a cada productor tres fundas de traballo, sendo unha por cada catro meses; así mesmo, a empresa dará unha compensación económica de 150 ptas. mes para aseo persoal.
Artigo 27º.-Comedor.
As empresas comprométense a aboar un 50% da cota por comensal de cada traballador que use os servicios do comedor de Astano, S.A., sempre e cando teña que continua-la súa xornada pola tarde, e cando por motivos de afastamento do seu domicilio se vexa necesitado de utilizalo, logo de solicitude á empresa.
Artigo 28º.-Percepcións económicas por enfermidade e accidente.
En caso de ILT por enfermidade común, as percepcións económicas para o traballador serán do 100% desde o 8º día no primeiro rebaixe do ano, e o 100% desde o décimo quinto nos demais rebaixes.
En caso de hospitalización debida a enfermidade común, enfermidade profesional e accidente de traballo, o 100% desde o primeiro día.
Artigo 29º.-Seguro colectivo.
Establecerase un seguro colectivo para o persoal afectado polo presente convenio, que cubrirá as seguintes garantías:
a) Por falecemento do traballador en accidente laboral, 4.000.000 de pesetas.
b) Por incapacidade total, absoluta ou gran invalidez para todo traballo, 4.000.000 de pesetas, sempre e cando se cause baixa na empresa.
c) Para o traballador que desempeñe as funcións de vixilante de seguridade, terá un seguro de responsabilidade de 5.000.000 de pesetas.
Artigo 30º.-Comisión paritaria.
Establécese unha comisión de interpretación e vixilancia do convenio colectivo de composición paritaria formada por cinco membros en representación dos traballadores e, en representación das empresas outros cinco.
As reunións da comisión celebraranse, logo de convocatoria escrita de calquera das partes.
Serán funcións da comisión analiza-las dúbidas e discrepancias que poidan xurdir en canto ó cumprimento do convenio colectivo e interpretación, cando proceda.
Relación de asinantes: Indasa, Dacrio, S.A., Montajes Cabral, S.L., UGT e CIG.
Fene, 27 de novembro de 1998.
Táboas salariais 1998
Traballadores
anteriores ano 88
Categoría
S. base
Asistencia
P.C.I.
Plus C.A.
Xef. equipo
T. día
T. noite
Plus fixo Adic.
Oficial 1ª
3.264
407
816
214
527
527
1.057
1.029
Oficial 2ª
3.193
407
798
214
519
519
1.036
1.035
Oficial 3ª
3.112
407
778
214
504
504
1.005
1.063
Especialista
3.095
407
774
214
504
504
1.002
1.074
Peón
3.033
407
758
214
488
488
976
1.079
Mestre taller
109.776
407
915
214
-
519
1.087
812
Encargado
100.682
407
838
214
-
510
1.064
1.066
Administrativo 1ª
105.535
407
880
214
-
-
-
295
Administrativo 2ª
100.682
407
838
214
-
-
-
390
Auxiliar
94.641
407
788
214
-
-
-
351
Táboas salariais 1998
Traballadores
anteriores ano 88
Categoría
S. base
Asistencia
P.C.I.
Plus C.A.
Extras
Total
Plus fixo Adic.
Oficial 1ª
1.191.360
121.693
243.984
63.986
195.840
1.816.863
375.585
Oficial 2ª
1.165.445
121.693
238.602
63.986
191.580
1.781.306
377.775
Oficial 3ª
1.135.880
121.693
232.622
63.986
186.720
1.740.901
387.995
Especialista
1.129.675
121.693
231.426
63.986
185.700
1.732.480
392.010
Peón
1.107.045
121.693
226.642
63.986
181.980
1.701.346
393.835
Mestre taller
1.317.312
121.693
273.585
63.986
219.552
1.996.128
296.380
Encargado
1.208.184
121.693
250.562
63.986
201.364
1.845.789
389.090
Categoría
S. base
Asistencia
P.C.I.
Plus C.A.
Extras
Total
Plus fixo Adic.
Administrativo 1ª
1.266.420
121.693
263.120
63.986
211.070
1.926.289
107.675
Administrativo 2ª
1.208.184
121.693
250.562
63.986
201.364
1.845.789
142.350
Auxiliar
1.135.692
121.693
235.612
63.986
189.282
1.746.265
128.115
Táboas salariais 1999
Traballadores
anteriores ano 88
Categoría
S. base
Asistencia
P.C.I.
Plus C.A.
Xef. equipo
T. día
T. noite
Plus fixo Adic.
Oficial 1ª
3.362
419
840
220
543
543
1.089
1.060
Oficial 2ª
3.289
419
822
220
353
535
1.067
1.066
Oficial 3ª
3.205
419
801
220
519
519
1.035
1.095
Especialista
3.188
419
797
220
519
519
1.032
1.106
Peón
3.124
419
781
220
503
503
1.005
1.111
Mestre taller
113.069
419
942
220
-
535
1.120
836
Encargado
103.702
419
863
220
-
525
1.096
1.098
Administrativo 1ª
108.701
419
906
220
-
-
-
304
Administrativo 2ª
103.702
419
863
220
-
-
-
402
Auxiliar
97.480
419
812
220
-
-
-
362
Táboas salariais 1999
Traballadores
anteriores ano 88
Categoría
S. base
Asistencia
P.C.I.
Plus C.A.
Extras
Total
Plus fixo Adic.
Oficial 1ª
1.227.130
125.281
251.160
65.780
201.720
1.871.071
386.900
Oficial 2ª
1.200.485
125.281
245.778
65.780
192.300
1.792.685
399.675
Oficial 3ª
1.169.825
125.281
239.499
65.780
192.300
1.792.685
399.675
Especialista
1.163.620
125.281
238.303
65.780
191.280
1.784.264
403.690
Peón
1.140.260
125.281
233.519
65.780
187.440
1.752.280
405.515
Mestre taller
1.356.828
125.281
281.658
65.780
226.138
2.055.685
305.140
Encargado
1.244.424
125.281
258.037
65.780
207.404
1.900.926
400.770
Administrativo 1ª
1.304.412
125.281
270.894
65.780
217.402
1.983.769
110.960
Administrativo 2ª
1.244.424
125.281
258.037
65.780
207.404
1.900.926
146.730
Auxiliar
1.169.760
125.281
242.788
65.780
194.960
1.798.569
132.130